গুৱাহাটী : প্ৰতিজন ব্যক্তিৰ বাবে আন্তৰ্জাতিক মানদণ্ডৰ উৰ্বৰতা চিকিৎসা সহজলভ্য কৰিবলৈ, এপোলো হেল্থ এণ্ড লাইফষ্টাইল আৰু এপোলো হস্পিটেলছ গোটৰ এটা অংশ, এপোলো ফাৰ্টিলিটিয়ে গুৱাহাটীত ইয়াৰ প্ৰথম আৰু আটাইতকৈ ডাঙৰ একক, অত্যাধুনিক ফাৰ্টিলিটি কেন্দ্ৰ আৰম্ভ কৰে, যি প্ৰাকৃতিকভাৱে গৰ্ভধাৰণ কৰিবলৈ অক্ষম দম্পতীসকলৰ বাবে আশাৰ বতৰা কঢ়িয়াই আনিছে।৮৫০০ বৰ্গফুট এলেকাত স্থাপন কৰা এই ফাৰ্টিলিটি কেন্দ্ৰ ভ্ৰূণৰ বাবে উৎকৃষ্ট পৰিষ্কাৰ বায়ু প্ৰদান কৰাৰ বাবে ১০০ শ্ৰেণীৰ অ'টি আৰু লেমিনাৰ এয়াৰ ফ্লোৰ সৈতে প্ৰথম আইভিএফ পৰীক্ষাগাৰৰ ভিতৰত এটা হ'ব। গুৱাহাটীত অৱস্থিত, এইটো হৈছে এপোলো ফাৰ্টিলিটিৰ ব্ৰেণ্ডটোৰ ১৭তম কেন্দ্ৰ।
"পলমকৈ বিয়া কৰাৰ প্ৰৱণতা বৃদ্ধি পাইছে, মহিলাসকলে যেতিয়া ৩৫ বছৰ বয়স অতিক্ৰম কৰে, তেওঁলোকৰ উৰ্বৰতাৰ সম্ভাৱনা ক্ৰমান্বয়ে হ্ৰাস হ'বলৈ আৰম্ভ কৰে। ইণ্ডিয়ান চছাইটি অফ এচিষ্টেড ৰিপ্ৰডাকচনৰ মতে, বন্ধ্যাত্বই বৰ্তমান ভাৰতীয় জনসংখ্যাৰ প্ৰায় ১০ ৰ পৰা ১৪ শতাংশ লোকক প্ৰভাৱিত কৰে, চহৰাঞ্চলত উচ্চ হাৰৰ সৈতে, য'ত ছয়টা দম্পতিৰ ভিতৰত এজন প্ৰভাৱিত হয়", ডাঃ অৰুণ মাধৱ বৰুৱাই কয়। সকলো এপোলো ফাৰ্টিলিটি কেন্দ্ৰৰ দৰে, এই কেন্দ্ৰটোত আইইউআইৰ পৰা আৰম্ভ কৰি আইচিএছআই, লেপাৰোস্কোপিক অস্ত্ৰোপচাৰ, পিজিএছ আৰু উৰ্বৰতা সংৰক্ষণ সেৱাকে ধৰি সকলো ধৰণৰ বন্ধ্যাত্ব সম্পৰ্কীয় সমস্যা পূৰণ কৰাৰ সুবিধা থাকিব।
কেন্দ্ৰটোৰ উচ্চ প্ৰশিক্ষিত আৰু অভিজ্ঞ চিকিৎসকৰ দলটো, যিসকল প্ৰজনন ঔষধৰ বিশেষজ্ঞ, পুৰুষ আৰু মহিলা দুয়োৰে বন্ধ্যাত্বৰ সমস্যা সমাধান কৰিবলৈ সজ্জিত। উদ্বোধন অনুষ্ঠানত ভাষণ প্ৰদান কৰি এপোলো হেল্থ এণ্ড লাইফষ্টাইল লিমিটেডৰ মুখ্য কাৰ্যবাহী বিষয়া চন্দ্ৰশেখৰ চিয়ে কয়, "গুৱাহাটীত এক সৰ্ববৃহৎ আৰু অত্যাধুনিক স্বতন্ত্ৰ ফাৰ্টিলিটি কেন্দ্ৰ মুকলি কৰি আমি অত্যন্ত সুখী আৰু গৌৰৱান্বিত। ভাৰতে প্ৰদান কৰিবলৈ সক্ষম হোৱা সুলভ আৰু গুণগত চিকিৎসাৰ বাবে দেশখন সকলো বন্ধ্যাত্ব সম্পৰ্কীয় চিকিৎসাৰ বাবে আটাইতকৈ বেছি বিচৰা গন্তব্য স্থান হৈ পৰিছে। ২০২১ চনত থানে, বৰিভালি, চোলাপুৰ, বাৰাণসী, নয়ডা, হায়দৰাবাদত ফাৰ্টিলিটি সেৱা সফলতাৰে আৰম্ভ কৰাৰ পিছত, এইটো হ'ব গুৱাহাটীত গোটটোৰ প্ৰথম ফ্লেগশ্বিপ কেন্দ্ৰ।
যিহেতু একেঠাইতে বিভিন্ন ধৰণৰ সেৱা আগবঢ়োৱাৰ হৈছে, আমাৰ অত্যাধুনিক কেন্দ্ৰটো গুৱাহাটী আৰু ইয়াৰ আশে-পাশে বাস কৰা, গৰ্ভধাৰণৰ চেষ্টা কৰি থকা বহুতো অভিভাৱকৰ বাবে আশীৰ্বাদ হ'ব যিসকলে এতিয়া আমাৰ বিশ্বমানৰ সেৱা লাভ কৰিব সক্ষম হ'ব। এপোলো হৈছে ভাৰতৰ আটাইতকৈ বিশ্বাসযোগ্য স্বাস্থ্যসেৱা ব্ৰেণ্ড, আৰু আমি আশা কৰো যে আমাৰ ফাৰ্টিলিটি সেৱাই অঞ্চলটোত গুণগত মানদণ্ডৰ বন্ধ্যাত্ব চিকিৎসাৰ এক অত্যাৱশ্যকীয় ব্যৱধান সমাধান কৰিব।" সমগ্ৰ ভাৰতৰ ১১ খন চহৰত ইয়াৰ শক্তিশালী উপস্থিতিৰ সৈতে এপোলো ফাৰ্টিলিটিয়ে প্ৰজনন ঔষধৰ প্ৰতি ইয়াৰ প্ৰমাণ-আধাৰিত দৃষ্টিভংগীৰে দেশৰ আন প্ৰান্তত দ্ৰুতগতিত ইয়াৰ পদচিহ্ন সম্প্ৰসাৰিত কৰাৰ পৰিকল্পনা কৰিছে।
You may also read!
